Diari Oficial de la Generalitat Valenciana


Sumari del DOGV 2647, del 18-12-1995 (1995/836961)

DECRET 356/1995, de 12 de desembre, del Govern Valencià, pel qual es cedeix gratuïtament l'ús per termini de 30 anys a la Universitat Politècnica de València de l'immoble situat a la plaça Ferrándiz y Carbonell, núm. 3 i 5 d'Alcoi.
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/12/12/356/dof/vci/html**

### Dades del document

Número de DOGV
:   2647

Data del DOGV
:   18-12-1995

Secció del DOGV
:   DISPOSICIONS GENERALS

Número del document
:   1995/836961


Data del document
:   12-12-1995

Organisme emissor
:   Conselleria d'Economia i Hisenda

Tipus de document
:   Decret

DECRET 356/1995, de 12 de desembre, del Govern Valencià, pel qual es cedeix gratuïtament l'ús per termini de 30 anys a la Universitat Politècnica de València de l'immoble situat a la plaça Ferrándiz y Carbonell, núm. 3 i 5 d'Alcoi.   
Mitjançant escriptura pública de compra-venda, atorgada davant el notari de València Sr. Rafael Azpitarte Camy el dia 29 de juny de 1993, la Generalitat Valenciana va adquirir l'immoble conegut com "Fàbrica Ferrándiz", situat a la plaça Ferrándiz y Carbonell, núm. 3 i 5 d'Alcoi.  
L'immoble esmentat consta en l'Inventari General de Béns i Drets de la Generalitat Valenciana amb el número A02/03/009/0036, amb la qualificació jurídica de bé patrimonial.  
La Universitat Politècnica de València ha sol·licitat la cessió de l'immoble assenyalat per a rehabilitar-lo i utilitzar-lo amb la finalitat d'impartir classes de l'Escola Politècnica Superior d'Alcoi.  
Atesa la utilitat pública i l'interés social de la finalitat per a la qual es destinarà l'immoble.  
Atés el que disposen els articles 41 i següents de la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia i Hisenda, amb la deliberació prèvia del Govern Valencià en la reunió del dia 12 de desembre de 1995  
DECRETE  
Article primer  
Cedir gratuïtament l'ús de l'immoble situat a la plaça Ferrándiz y Carbonell, núm. 3 i 5 d'Alcoi, conegut com Fàbrica Ferrándiz, a la Universitat Politècnica de València, a fi de rehabilitar-lo i utilitzar-lo posteriorment com a aulari de l'Escola Politècnica Superior d'Alcoi.  
Article segon  
El termini de la cessió d'ús serà de 30 anys, comptats des de la data de l'atorgament de l'escriptura pública de cessió, i l'immoble haurà de destinar-se a la finalitat abans descrita en el termini de dos anys comptats igualment des de la data de l'escriptura esmentada.  
Article tercer  
En el cas que l'immoble cedit no fóra rehabilitat i destinat a l'ús descrit dins del termini assenyalat o deixara de ser-ho posteriorment, es considerarà resolta la cessió i revertirà automàticament al Patrimoni de la Generalitat Valenciana, la qual tindrà dret a percebre de la Universitat Politècnica de València, prèvia taxació pericial, el valor dels detriments experimentats en l'immoble cedit.  
DISPOSICIó FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
València, 12 de desembre de 1995  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI